Pytorch
TensorFlow

#
เบื้องหลังของ pipeline

Section นี้จะเป็น Section แรกที่เนื้อหาจะค่อนข้างแตกต่างกันขึ้นอยู่กับว่าคุณใช้ PyTorch หรือ TensorFlow คุณสามารถเลือก plateform ที่คุณต้องการได้จากปุ่มที่อยู่ด้านบนของชื่อหัวข้อ!

เรามาเริ่มกันด้วยตัวอย่างนี้ โดยเรามาดูกันว่าเกิดอะไรขึ้นในเบื้องหลังเมื่อเราทำการสั่งการ(executed) โค้ดด้านล่างนี้จาก Chapter 1:

    from transformers import pipeline

    classifier = pipeline("sentiment-analysis")
    classifier(
        [
            "I've been waiting for a HuggingFace course my whole life.",
            "I hate this so much!",
        ]
    )

และ ผลลัพธ์ที่ได้:

    [{'label': 'POSITIVE', 'score': 0.9598047137260437},
     {'label': 'NEGATIVE', 'score': 0.9994558095932007}]

อย่างที่เราเห็นใน Chapter 1, pipeline นี้เป็นการรวมเอา 3 ขั้นตอน : แ(preprocessing), ส่งข้อมูลเข้าไปยังโมเดล, และการประมวลผลข้อมูลที่ออกมาจากโมเดล (postprocessing)

เรามาดูแต่ละขั้นตอนเหล่านี้กันอย่างละเอียดเลยดีกว่า

##
การประมวลผลข้อมูลขั้นต้น(Preprocessing) ด้วย tokenizer

เหมือนกับโครงข่ายประสาท(neural networks) อื่นๆ, โมเดล Transformer ไม่สามารถที่จะประมวลผลข้อมูลที่เป็นข้อความ(text) ได้ตรงๆ ดังนั้นขั้นแรกของ pipeline ก็คือการแปลงข้อความให้เป็นตัวเลข(numbers) ที่โมเดลนั้นสามารถประมวลผลได้ ในกระบวนการนี้เราจะใช้ tokenizer ซึ่งจะรับผิดชอบในการทำ :

- แบ่งข้อมูลออกเป็น คำ(words), หน่วยย่อยของคำ (subwords), หรือ สัญลักษณ์ (เช่น เครื่องหมายวรรคตอน (punctuation)) เหล่านี้เราเรียกว่า token
- ทำการเชื่อมโยง (Mapping) แต่ละ token ไปเป็นตัวเลข (integer)
- เพิ่มเติมข้อมูลที่อาจจะเป็นประโยชน์กับโมเดล

กระบวนการประมวลผลข้อมูลขั้นต้น(preprocessing) ทั้งหมดนี้จำเป็นที่จะต้องเป็นไปในแนวทางที่เหมือนกับตอนที่โมเดลได้ผ่านการเทรนมาก่อนหน้านี้(pretrained), ดังนั้นสิ่งแรกที่เราจำเป็นต้องทำคือดาวน์โหลดข้อมูลจาก Model Hub ในการดาวน์โหลดนี้ เราสามารถทำได้โดยใช้คลาส `AutoTokenizer` และเรียกเมธอด `from_pretrained()` โดยหากระบุชื่อ checkpoint ของโมเดล เมธอด `from_pretrained()` จะทำการดึงข้อมูลทั้งหมดที่เกี่ยวกับ tokenizer ของโมเดลมาเก็บไว้(จะดาวน์โหลดเพียงครั้งเดียวตอนที่เรารันโค้ดด้านล่างนี้ครั้งแรกเท่านั้น)

เนื่องจาก checkpoint เริ่มต้น(default) ของ `sentiment-analysis` pipeline คือ `distilbert-base-uncased-finetuned-sst-2-english` (สามารถดู model card ที่นี่), ดังนั้นเราจะรันโค้ดนี้:

    from transformers import AutoTokenizer

    checkpoint = "distilbert-base-uncased-finetuned-sst-2-english"
    tokenizer = AutoTokenizer.from_pretrained(checkpoint)

เมื่อเรามี tokenizer แล้ว เราสามารถใส่ประโยคข้อความของเราเข้าไปและเราจะได้สารานุกรม(dictionary) ที่พร้อมนำไปใส่ในโมเดลออกมา! สิ่งเดียวที่เหลือที่ต้องทำ คือ การแปลงข้อมูลอัตลักษณ์(IDs) ของข้อมูลที่ใส่เข้าไป(input) ไปเป็น tensors

คุณสามารถใช้ 🤗 Transformers โดยที่ไม่จำเป็นต้องกังวลเลยว่า ML framework ตัวไหนที่ใช้เป็น backend; มันอาจจะเป็น PyTorch หรือ TensorFlow, หรือ Flax สำหรับบางโมเดล แต่อย่างไรก็ตามโมเดล Transformer จะรับเพียง tensor เป็นข้อมูลที่ใส่เข้าไป(input) เท่านั้น ถ้านี่เป็นครั้งแรกที่คุณได้ยินเกี่ยวกับคำว่า tensor คุณสามารถเปรียบเทียบมันเป็นเหมือน NumPy arrays แทนก็ได้ โดยที่ NumPy array สามารถเป็นได้ทั้ง scalar (0D), vector (1D), matrix (2D), หรือมีหลายๆมิติ. เหล่านี้ก็คือ tensor ดีๆนี่เอง tensor ของ ML frameworks อื่นๆ ก็มีลักษณะคล้ายๆกัน และสามารถสร้างขึ้นได้ง่ายเหมือน NumPy arrays

การกำหนดประเภทของ tensor ที่เราต้องการได้กลับมา (PyTorch, TensorFlow, หรือ NumPy) เราสามารถใช้ตัวแปร(argument) `return_tensors`:

    raw_inputs = [
        "I've been waiting for a HuggingFace course my whole life.",
        "I hate this so much!",
    ]
    inputs = tokenizer(raw_inputs, padding=True, truncation=True, return_tensors="pt")
    print(inputs)

ไม่ต้องกังวลเกี่ยวการเพิ่ม(padding) และการตัดออก(truncation) ในตอนนี้ เราจะอธิบายทีหลัง สิ่งหลักๆ ที่ควรจำคือ คุณสามารถที่จะส่งผ่านประโยคหนึ่งประโยค หรือ รายการ(list)ของประโยค พร้อมทั้งระบุประเภทของ tensor ที่คุณต้องการได้กลับมา(ถ้าไม่ระบุประเภท คุณจะได้ผลกลับมาเป็น list of lists)

ผลลัพธ์ที่เป็น tensor ของ PyTorch ก็จะหน้าตาประมาณนี้

    {
        'input_ids': tensor([
            [  101,  1045,  1005,  2310,  2042,  3403,  2005,  1037, 17662, 12172, 2607,  2026,  2878,  2166,  1012,   102],
            [  101,  1045,  5223,  2023,  2061,  2172,   999,   102,     0,     0,     0,     0,     0,     0,     0,     0]
        ]),
        'attention_mask': tensor([
            [1, 1, 1, 1, 1, 1, 1, 1, 1, 1, 1, 1, 1, 1, 1, 1],
            [1, 1, 1, 1, 1, 1, 1, 0, 0, 0, 0, 0, 0, 0, 0, 0]
        ])
    }

ผลลัพธ์จะเป็นสารานุกรม(dictionary) ที่มี 2 คีย์(keys), `input_ids` และ `attention_mask` โดยที่ `input_ids` จะมีข้อมูลเป็นตัวเลข(integers)จำนวนสองแถว (หนึ่งแถวต่อหนึ่งประโยค) ซึ่งเป็นอัตลักษณ์ที่เฉพาะเจาะจงของ token ในแต่ละประโยค ส่วน `attention_mask` เราจะอธิบายในบทนี้อีกครั้งหลังจากนี้

##
มาอธิบายเกี่ยวกับโมเดลกัน

เราสามารถดาวน์โหลดโมเดลที่ผ่านการเทรนมาแล้ว(pretrained) ของเราได้เหมือนกับที่เราทำกับ tokenizer ของเรา 🤗 Transformers มีคลาส `AutoModel` ซึ่งก็มีเมธอด `from_pretrained()` เช่นกัน:

    from transformers import AutoModel

    checkpoint = "distilbert-base-uncased-finetuned-sst-2-english"
    model = AutoModel.from_pretrained(checkpoint)

ในตัวอย่างโค้ดนี้ เราดาวน์โหลด checkpoint เดียวกันกับที่เราใช้ใน pipeline ของเราก่อนหน้านี้ (มันน่ามีการเก็บ(cached)ไว้แล้ว) และสร้างโมเดลขึ้นมาพร้อมกัน

ในสถาปัตยกรรมนี้จะมีเฉพาะโมดูล Transformer พื้นฐาน: ให้ข้อมูลเข้าไป และมันให้สิ่งที่เราเรียกว่า hidden states ออกมา หรือที่เรารู้จักกันในนาม features สำหรับข้อมูลอินพุตของแต่ละโมเดล เราจะทำการหาเวกเตอร์หลายมิติ(high-dimensional vector) ที่บ่งบอก ความเข้าใจสภาวะแวดล้อมของข้อมูลนั้นโดนโมเดล Transformer

ถ้านี้ฟังดูไม่สมเหตุสมผล ไม่ต้องกังวล เดี๋ยวเราจะอธิบายทัั้งหมดอีกครั้ง

ในขณะที่ hidden states เหล่านี้เป็นประโยชน์ในตัวมันอยู่แล้ว มันเลยถูกนำไปใช้กับส่วนอื่นของโมเดลด้วย ที่เรารู้จักกันในนาม head ใน Chapter 1, งานที่แตกต่างกันอาจจะสามารถใช้สถาปัตยกรรมเหมือนกันได้ แต่งานแต่ละอย่างจะมีส่วนหัว(head)ที่แตกต่างกันไป

###
เวคเตอร์หลายมิติ (A high-dimensional vector) ?

เวอเตอร์ที่ได้จากโมดูลของ Transformer นั้นปกติจะมีขนาดใหญ่ โดยทั่วไปแล้วมันจะมี 3 มิติ:

- ขนาดของชุด(ฺBatch size): จำนวนของประโยคที่ผ่านการประมวลผล (2 ประโยคในตัวอย่างของเรา)
- ความยาวของประโยค(Sequence length): ความยาวของตัวเลขที่เป็นตัวแทนของประโยค (16 ตัวเลขในตัวอย่างของเรา)
- ขนาดของ Hidden states (Hidden size): มิติของเวคเตอร์ของแต่ละข้อมูลที่ให้เข้าไปยังโมเดล

มันจะถูกบอกว่ามันเป็นเวคเตอร์ “หลายมิติ(high dimensional)” ก็เพราะค่าสุดท้าย ขนาดของ hidden states นั้นสามารถมีขนาดที่ใหญ่มาก(786 เป็นค่าที่ใช้กันทั่วไปสำหรับโมเดลขนาดเล็ก, ส่วนในโมเดลขนาดใหญ่นั้นสามารถขึ้นไปได้ถึง 3072 หรือมากกว่านั้น)

เราจะเห็นได้ว่าถ้าเราใส่ข้อมูลที่เราประมวลผลมาแล้วเข้าไปยังโมเดลของเรา:

    outputs = model(**inputs)
    print(outputs.last_hidden_state.shape)

    torch.Size([2, 16, 768])

จะสังเกตว่าข้อมูลที่ออกจากโมเดล 🤗 Transformers นั้นจะมีลักษณะเหมือนกับ `namedtuple`s หรือ dictionaries คุณสามารถเข้าถึงองค์ประกอบต่าง(elements) ได้ด้วย attributes (เหมือนที่เราทำ) หรือด้วย key (`outputs["last_hidden_state"]`) หรือแม้กระทั่งด้วย index ถ้าคุณรู้ว่าสิ่งที่คุณมองหานั้นอยู่ตรงไหน (`outputs[0]`)

###
Model heads: ทำความเข้าใจจากตัวเลข

โมเดล heads รับเวคเตอร์หลายมิติ(high-dimensional) ของ hidden states เข้าไปและจะทำการโปรเจคเวคเตอร์ดังกล่าวไปยังมิติอื่น ซึ่งโดยปกติโมเดล heads จะประกอบด้วยเลเยอร์เชิงเส้น(linear layers) อย่างน้อยหนึ่งเลเยอร์:

เอาท์พุตของโมเดล Transformer จะส่งตรงไปที่หัวโมเดล(model head)เพื่อทำการประมวลผล

ในไดอะแกรมนี้ โมเดลจะถูกแทนที่ด้วยเลเยอร์ฝังตัว(embeddings layer) และเลเยอร์ย่อย(subsequent layers) ของตัวมันเอง โดยเลเยอร์ฝังตัว(embeddings layer) จะทำการแปลงตัวบ่งชี้ตัวตนของอินพุต(Input ID) ที่อยู่ในอินพุตที่เป็น tokenized ไปเป็นเวคเตอร์ที่่เป็นตัวแทนของ token ที่เกี่ยวข้อง ส่วนเลเยอร์ย่อยอื่นๆจะจัดการเวคเตอร์อื่นโดยใช้กระบวนการ attention เพื่อให้ได้มาซึ่งตัวแทน(representation) สุดท้ายของประโยค

มีหลายสถาปัตยกรรมใน 🤗 Transformers โดยที่หนึ่งสถาปัตยกรรมถูกออกแบบมาให้ใช้กับงานเฉพาะหนึ่งงาน นี่เป็นเพียงส่วนหนึ่งจากหลายๆโมเดล :

- `*Model` (retrieve the hidden states)
- `*ForCausalLM`
- `*ForMaskedLM`
- `*ForMultipleChoice`
- `*ForQuestionAnswering`
- `*ForSequenceClassification`
- `*ForTokenClassification`
- and others 🤗

สำหรับในตัวอย่างของเรานั้น เราต้องการโมเดลที่มี head สำหรับการจำแนกประโยค(sequence classification) (โดยสามารถที่จะจำแนกประโยคว่าเป็นประโยคเชิงบวก หรือ ลบ) ดังนั้น เราจะไม่ใช้คลาส `AutoModel` แต่จะใช้ `AutoModelForSequenceClassification`:

    from transformers import AutoModelForSequenceClassification

    checkpoint = "distilbert-base-uncased-finetuned-sst-2-english"
    model = AutoModelForSequenceClassification.from_pretrained(checkpoint)
    outputs = model(**inputs)

ถ้าเราดูที่ขนาด(shape) ของอินพุต มิติ(dimensionality)จะน้อยกว่ามาก : model head ที่รับเอาเวคเตอร์ขนาดหลายมิติเป็นอินพุตเหมือนที่เราเห็นก่อนหน้านี้ และให้เอาท์พุตเป็นเวคเตอร์ที่มีสองค่า (หนึ่งค่าต่อหนึ่งสัญลักษณ์(label)) :

    print(outputs.logits.shape)

    torch.Size([2, 2])

เนื่องจากเรามีแค่สองประโยคและสองสัญลักษณ์(labels) ผลลัพธ์ที่ได้จากโมเดลของเราจึงมีขนาด 2x2

##
การประมวลหลังจากได้ผลลัพธ์มาแล้ว (Postprocessing)

ค่าที่เราได้มาจากโมเดลนั้นไม่จำเป็นต้องดูเป็นเหตุเป็นผลในตัวมันเอง เดี๋ยวเราลองมาดูกัน:

    print(outputs.logits)

    tensor([[-1.5607,  1.6123],
            [ 4.1692, -3.3464]], grad_fn=<AddmmBackward>)

โมเดลของเราทำนาย `[-1.5607, 1.6123]` สำหรับประโยคแรก และ `[ 4.1692, -3.3464]` สำหรับประโยคที่สอง ค่าเหล่านี้ไม่ใช่ค่าความน่าจะเป็น(probabilities) แต่เป็นค่า logits เป็นคะแนนดิบที่ยังไม่ผ่านการ normalized ที่ส่งออกมาจากเลเยอร์สุดท้ายของโมเดล การแปลงค่าคะแนนไปเป็นค่าความน่าจะเป็น(probabilities) คะแนนเหล่านี้จำเป็นที่จะต้องผ่านเลเยอร์ที่ชื่อว่า SoftMax (โมเดลของ 🤗 Transformers ทั้งหมด จะส่งข้อมูลออกมาเป็น logits โดยที่ loss function ของการเทรนโมเดลจะทำการรวม activation function ของเลเยอร์สุดท้าย เช่น SoftMax เข้ากับ loss function หลัก เช่น cross entropy):

    import torch

    predictions = torch.nn.functional.softmax(outputs.logits, dim=-1)
    print(predictions)

    tensor([[4.0195e-02, 9.5980e-01],
            [9.9946e-01, 5.4418e-04]], grad_fn=<SoftmaxBackward>)

ตอนนี้เราจะเห็นว่าโมเดลทำนาย `[0.0402, 0.9598]` สำหรับประโยคแรก และ `[0.9995, 0.0005]` สำหรับประโยคที่สอง ซึ่งคะแนนเหล่านี้คือคะแนนความน่าจะเป็น(probabilities score) ที่สามารถนำไปจำแนกได้

เพื่อที่จะให้ได้สัญลักษณ์(label) ของแต่ละตำแหน่ง เราสามารถดูได้จากคุณสมบัติ `id2label` ของโมเดล model config (เดี๋ยวเราจะอธิบายเพิ่มเติมใน section ถัดไป):

    model.config.id2label

    {0: 'NEGATIVE', 1: 'POSITIVE'}

เราสามารถที่จะสรุปได้ว่าโมเดลทำการทำนายดังต่อไปนี้

- ประโยคแรก: NEGATIVE: 0.0402, POSITIVE: 0.9598
- ประโยคที่สอง: NEGATIVE: 0.9995, POSITIVE: 0.0005

ถึงตรงนี้ประสบความสำเร็จในการลองทำ สาม ขั้นตอนของ pipeline: การประมวลผลเบื้องต้น(preprocessing)โดยใช้ tokenizers, ส่งข้อมูลเข้าไปยังโมเดล,และการประมวลผลข้อมูลที่ได้จากโมเดล! ต่อจากนี้เราจะไปลงลึกในรายละเอียดของแต่ละขั้นตอน

✏️ ลองเลย! เลือกสอง(หรือมากกว่านั้น) ข้อความของคุณเองและลองใส่มันเข้าไปใน `sentiment-analysis` pipeline. แล้วทำขั้นตอนต่างๆ ที่คุณเรียนผ่านมาใน section นี้และตรวจสอบดูว่าคุณได้ผลเหมือนเดิมหรือไม่!

< > Update on GitHub